Foto: AP AQSh sobiq davlat kotibi Jon Kerrining ma’lum qilishicha, Qo‘shma Shtatlarning Eron yadroviy bitimidan chiqib ketishi mamlakatlar o‘rtasidagi harbiy qarama-qarshilik xavfini oshirdi. Kerrining so‘zlari Press TV tomonidan keltirilgan. Sobiq davlat kotibi Xalqaro munosabatlar bo‘yicha kengashda so‘zga chiqib, shunday bayonot berdi. «Amerika Qo‘shma Shtatlari Eronni bombardimon qilishini xohlayotgan odamlar bor», - deya ma’lum qildi Kerri. Uning ta’kidlashicha, buning uchun mas’uliyat qisman AQSh prezidenti Donald Trampga ham tegishli, aynan u Eron bilan yadroviy bitimdan voz kechishga qaror qildi. Eslatib o‘tamiz, avvalroq Eron AQSh sanksiyalariga qarshi turish mexanizmini ishlab chiqayotgani haqida xabar berilgandi.